A BIZOTTSÁG HATÁROZATA

(2002. október 29.)

a Svájcból származó halászati termékek behozatalára vonatkozó különleges feltételek megállapításáról

[az értesítés a C(2002) 4097. számú dokumentummal történt]

(EGT vonatkozású szöveg)

(2002/860/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 97/79/EK irányelvvel[1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre[2] és különösen annak 11. cikkének (1) bekezdésére,

mivel:

(1) A Bizottság részéről vizsgálat folyt Svájcban a halászati termékek előállítása, tárolása és a Közösségbe történő szállítása feltételeinek ellenőrzésére.

(2) A halászati termékek egészségügyi vizsgálatára és ellenőrzésére vonatkozó svájci jogszabályokban szereplő követelmények egyenértékűnek tekinthetőek a 91/493/EGK irányelvben megállapítottakkal

(3) Különösen, a "Bundesamt für Veterinärwesen/Office Vétérinaire Fédéral (BFV/OVF)" képes a hatályos jogszabályok végrehajtásának hatékony ellenőrzésére.

(4) Célszerű részletes szabályokat megállapítani azon az egészségügyi bizonyítványok vonatkozásában, amelyeknek a 91/493/EGK irányelv értelmében kísérniük kell halászati termékek Svájcból a Közösségbe behozott szállítmányait. E szabályozásnak egyebek között meg kell határoznia a bizonyítvány mintáját, a bizonyítvány kiállításának nyelvére vagy nyelveire és az aláírására feljogosított személy jogállására vonatkozó minimumkövetelményeket.

(5) A halászati termékek csomagolására felerősített jelzésnek meg kell adnia a harmadik ország nevét, a létesítmény engedélyezési/nyilvántartási számát, a feldolgozást végző hajót, és egyes fagyasztott termékek kivételével a származási hely szerinti, hűtőtárolást vagy fagyasztást végző hajót;

(6) Szintén szükséges összeállítani az engedélyezett létesítmények, a feldolgozást illetve hűtőtárolást végző hajók jegyzékét, valamint egy másik jegyzéket a 91/493/EGK irányelv 3. cikke (1) bekezdése a) pontjának i. alpontja szerinti egyes vízi járművek fedélzetén előállított halászati termékekre alkalmazandó higiéniai minimumszabályok megállapításáról szóló, 1992. június 16-i 92/48/EGK tanácsi irányelv[3] követelményeivel összhangban felszerelt mélyhűtő hajókról. E jegyzékeket a Bizottságnak a BFV/OVF által nyújtott tájékoztatás alapján kell összeállítania. Ezért a BFV/OVF felelőssége a 91/493/EGK irányelv vonatkozó rendelkezéseinek való megfelelés biztosítása.

(7) A BFV/OVF a halászati termékek ellenőrzése, valamint az ezen irányelvben megállapítottakkal egyenértékű higiéniai követelmények teljesítése tekintetében hivatalos biztosítékokat adott a 91/493/EGK irányelv mellékletének V. fejezetében rögzített szabályoknak való megfelelésről.

(8) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Svájcban a "Bundesamt für Veterinärwesen/Office Vétérinaire Fédéral (BFV/OVF)" az illetékes annak ellenőrzésére és tanúsítására, hogy a halászati termékek megfelelnek a 91/493/EGK irányelv követelményeinek.

2. cikk

(1) A Svájcból a Közösségbe behozott halászati termékeknek meg kell felelniük a (2), (3), és (4) bekezdésben meghatározott feltételeknek.

(2) Minden szállítmányt számozott, szabályosan kitöltött, aláírt és dátummal ellátott, az I. mellékletben szereplő mintának megfelelő és egy lapból álló egészségügyi bizonyítvány eredeti példányának kell kísérnie.

(3) A termékeknek a II. mellékletben felsorolt engedélyezett intézményekből, feldolgozást végző hajókról vagy hűtőházakból, vagy nyilvántartott, mélyhűtést végző hajókról kell érkezniük.

(4) Az ömlesztve szállított és tartósított élelmiszerek előállítására szánt fagyasztott halászati termékek kivételével minden csomagon kitörölhetetlen módon szerepelnie kell a "SWITZERLAND" szónak, valamint a származási intézmény, feldolgozást végző hajó, a hűtőtárolást vagy mélyhűtést végző hajó engedélyezési/nyilvántartási számának.

3. cikk

(1) A bizonyítványnak egy lapból kell állnia, és azt az ellenőrzéseket végző tagállam legalább egy hivatalos nyelvén kell kiállítani.

(2) A bizonyítványban szerepelnie kell a BFV/OVF képviselője nevének, képesítésének és aláírásának, valamint a BFV/OVF hivatalos, a többi bejegyzéstől eltérő színű pecsétjének.

4. cikk

Ezt a határozatot 2002. december 20-ától kell alkalmazni.

5. cikk

Ennek a határozatnak a tagállamok a címzettjei.

Kelt Brüsszelben, 2002. október 29-én.

a Bizottság részéről

David BYRNE

a Bizottság tagja

I. MELLÉKLET

EGÉSZSÉGÜGYI BIZONYÍTVÁNY

a Svájcból származó és az Európai Közösségbe irányuló exportra szánt halászati termékekhez, a kéthéjú kagylók, tüskésbőrűek, vízi zsákállatok és tengeri haslábúak bármely formájának kivételével

Hivatkozási szám:

Feladási ország: SVÁJC

Illetékes hatóság: Bundesamt für Veterinärwesen/Office Vétérinaire Fédéral (BFV/OVF)

I. A halászati termékek azonosító adatai

- A halászati - akvakultúra[4] termékek leírása:

- Fajok (tudományos elnevezés):

- A termék kiszerelése és a kezelés típusa[5]:

- Kódszám (ha van):

- Csomagolás jellege:

- A csomagok száma:

- Nettó súly:

- Előírt tárolási és szállítási hőmérséklet:

II. A termékek eredete

A BFV/OVF által az EK-ba irányuló exportra bejegyzett létesítmény(ek), engedélyezett feldolgozást végző hajó(k), vagy hűtőtároló(k), vagy mélyhűtő hajó(k) neve és hivatalos engedélyezési/nyilvántartási száma:

III. A termékek rendeltetése

A termékek feladási helye

-ból

(feladási hely)

-ba

(rendeltetési ország és hely)

az alábbi szállítóeszközzel:

A feladó neve és címe:

A címzett neve és címe a rendeletetési helyen:

IV. Egészségügyi tanúsítvány

- A hatósági ellenőr ezúton igazolja, hogy a fent megjelölt halászati termékek(et):

1. kifogása és a hajók fedélzetén való kezelése a 92/48/EGK irányelvben megállapított egészségügyi szabályokkal összhangban történt;

2. a 91/493/EGK irányelv mellékletének II., III., és IV. fejezetében megállapított követelményeknek megfelelően vitték partra, kezelték, és adott esetben csomagolták, készítették elő, dolgozták fel, fagyasztották, olvasztották fel, és higiénikusan tárolták;

3. a 91/493/EGK irányelv mellékletének V. fejezetével összhangban levő egészségügyi ellenőrzésnek vetették alá;

4. csomagolása, jelzése, tárolása és szállítása a 91/493/EGK irányelv mellékletének VI., VII., és VIII. fejezetével összhangban történt;

5. nem származnak mérgező vagy biotoxinokat tartalmazó fajokból;

6. megfelelő eredményeket adtak a 91/493/EGK irányelvben és az annak végrehajtására vonatkozó határozatokban a halászati termékek bizonyos kategóriáira megállapított érzékszervi, parazitológiai, kémiai és mikrobiológiai ellenőrző vizsgálatokon.

- Alulírott hatósági ellenőr ezúton kijelenti, hogy ismeri a 91/493/EGK és a 92/48/EGK irányelvek, valamint a 2002/860/EK határozat rendelkezéseit.

Kelt -ben, -án.

(hely) (dátum)

A hatósági ellenőr aláírása6

Hivatalos pecsét[6]

(az aláíró személy neve nagybetűvel, beosztása és szakképesítése)

II. MELLÉKLET

A LÉTESÍTMÉNYEK ÉS HAJÓK JEGYZÉKE

Engedélyszám Név Város/régió Kategória

61 Knorr-Nährmittel AG THAYNGEN PP

214 Nestlé Suisse SA (Fabrique de Kemptthal) KEMPTTHAL PP

224 Hilcona AG SCHAAN PP

225 Haco AG GUMLIGEN PP

288 Frigemo Produktion Chur AG CHUR PP

313 Balik Räucherei im Toggenburg AG EBERSOL-MOGELSBERG PP

314 CT Océane SA CAROUGE PP

316 Planet Caviar CAROUGE LES ACACIAS PP

317 Hilcona Gourmet SA ORBE PP

323 Wolf Bernard CHEVROUX PP

326 Roberto SA MEYRIN PP

330 Valfish SA LE BOUVERET PP

Kategóriák jelmagyarázata: PP Feldolgozó üzem

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 187., 1992.7.7., 41. o.

[4] A nem kívánt rész törlendQ[pic].

[5] ÉlQ[pic], hq[pic]tött, fagyasztott, sózott, füstölt, tartósított, stb.

[6] A pecsét és az aláírás színének különböznie kell a bizonyítvány nyomtatásához használ A nem kívánt rész törlendő.

[7] Élő, hűtött, fagyasztott, sózott, füstölt, tartósított, stb.

[8] A pecsét és az aláírás színének különböznie kell a bizonyítvány nyomtatásához használt színtől.